Държавен вестник, бр. 22, 2015 г., стр. 37

БРОЙ  22	
Д Ъ Р Ж А В Е Н  В Е С Т Н И К 	
СТР.  37  
„Чл. 634а. Използваните при проверките 
еталонни източници трябва да са калибрира­
ни с разширена неопределеност, не по-голяма 
от ± 7 %.“
§ 216. Член 635 се изменя така:
„Чл. 635. Системите за контрол на радиоак­
тивни емисии в околната среда са стационарни 
средства за измерване, предназначени за из­
мерване на обемна и/или масова активност на 
радионуклиди, извеждани в околната среда в 
газообразна, аерозолна и/или в течна форма.“
§ 217. Създава се чл. 635а:
„Чл. 635а. (1) В зависимост от тяхното 
предназначение системите могат да са кон­
струирани така, че да притежават един или 
няколко измервателни канала.
(2) Един измервателен канал може да служи 
за контрол на емисии на:
1. радиоактивни аерозоли във въздух;
2. радиоактивен йод във въздух;
3. радиоактивни благородни газове във 
въздух;
4. други специфични радионуклиди във 
въздух;
5. радионуклиди в отпадъчна вода, осво­
бождавана в околната среда.“
§ 218. Член 636 се изменя така:
„Чл. 636. (1) Системите за контрол на ра­
диоактивни емисии в околната среда трябва 
да са конструирани така, че да осигуряват 
непрекъсната работа. Резултатите от измер­
ването трябва да се запазват при отпадане 
на захранването на системата за определен 
интервал от време.
(2) Времето след включване на система, 
за което тя е готова за работа, не трябва да 
е по-голямо от 30 min.
(3) Системите трябва да са конструирани 
така, че да са максимално нечувствителни към 
всички електромагнитни полета и йонизира­
щи лъчения освен към този вид йонизиращо 
лъчение, което те измерват.“
§ 219. Член 637 се отменя.
§ 220. Член 638 се изменя така:
„Чл. 638. (1) Показващото устройство (дис­
плеят) на системите може да е аналогово или 
цифрово. Скалата на аналоговото показващо 
устройство може да е линейна или логарит­
мична.
(2) Показанията на системите трябва да са 
в единици за обемна активност или в единици 
на друга подходяща производна величина.“
§ 221. Член 639 се изменя така:
„Чл. 639. Системите за контрол на радио­
активни емисии в околната среда трябва да 
имат индикация за:
1. включена система;
2. включена помпа (ако е подходящо);
3. липса/наличие на повреда;
4. липса/наличие на аларма за превишено 
ниво на измерваната величина.“
§ 222. Член 640 се изменя така:
„Чл. 640. Системите за контрол на радио­
активни емисии в околната среда трябва да 
имат възможност за дистанционно отчитане 
и съхраняване на резултатите от измерване.“
§ 223. Член 641 се изменя така:
„Чл. 641. Системите за контрол на радио­
активни емисии в околната среда трябва да 
имат устройства, които да позволяват перио­
дично да се проверява изправността им. Тези 
устройства могат да са самостоятелни или да 
са вградени в системите.“
§ 224. Член 642 се отменя.
§ 225. В чл. 643 ал. 1 и 2 се изменят така:
„(1) Устройствата за подаване на алармен 
сигнал трябва да осигуряват подаването на 
такъв сигнал за две нива на обемната актив­
ност, независимо едно от друго. Сигналът 
трябва да е светлинен и звуков и да управлява 
поне два изхода.
(2) Системите трябва да позволяват включ­
ване на външни алармени устройства.“
§ 226. В чл. 644 се правят следните изме­
нения:
1. В ал. 1 думите „уредите и“ се заличават.
2. В ал. 2 думите „уредите и“ се заличават.
3. В ал. 3 думите „уредите и“ се заличават.
§ 227. Член 645 се изменя така:
„Чл. 645. При дадени условия на функци­
ониране трябва да е посочен коефициент за 
установяване на връзка между показанията 
на системата и активността на специален 
радиоактивен източник на твърда подложка.“
§ 228. Създава се чл. 645а:
„Чл. 645а. (1) При предписани условия и 
когато система е настроена съгласно указа­
нията на производителя, основната грешка 
не трябва да надвишава ±10 %.
(2) При предписани условия и когато 
система е настроена съгласно указанията на 
производителя, линейността на показанията 
не трябва да надвишава ±10 % за целия из­
мервателен обхват.“
§ 229. В чл. 646 ал. 1 се изменя така:
„(1) Измервателната система трябва да дава 
индикация, че е превишена горната граница 
на измервателния обхват, когато е налична 
активност, десет пъти по-голяма от актив­
ността, предизвикваща показание в края на 
обхвата.“
§ 230. В чл. 648 думите „от даден радио­
активен източник“ се заменят с „при пред­
писани условия“.
§ 231. Член 649 се изменя така:
„Чл. 649. Производителят трябва да по­
сочи начин за определяне на минимално 
детектируемата активност и/или минимално 
детектируемата концентрация на активността 
и условията, при които се определя.“
§ 232. Член 650 се изменя така:
„Чл. 650. (1) Системите за контрол на радио­
активни емисии в околната среда се пускат 
в действие след първоначална проверка и 
подлежат на последващи проверки.